તૈયાર થઈ જાવ હસીને લોટપોટ થઈ જવાની, કારણ કે, ‘હેટ્સ ઑફ પ્રોડક્શન્સ’ સ્ટાર પ્લસના સહયોગમાં પારિવારિક મનોરંજનનો અનુભવ પાછો લાવી રહ્યાં છે, તેમના આ પ્રખ્યાત શો વડે, જે હાસ્યના વાયરાને નવી સીમાએ પહોંચાડે છે. આ નવી રજૂઆત કોમેડીના ખોબો ભરીને સ્વાદ વાળી, ભારતની સૌથી માનીતી વાનગી છે, જેમાં ચપટી ટીખળ અને ભારોભાર નિર્મળ હાસ્ય છે. તમે હસી હસીને થાકી જશો, જ્યારે ટીવીની યાદગાર જોડી પ્રફુલ અને હંસા તેમની ઘેલીગાંડી અનોખી અદાથી તમને ચત્તાપાટ કરી નાખશે. આ ચક્રમપણાંમાં ઉમેરો કરવા આવી રહ્યાં છે ટેલિવિઝનના લોકપ્રિય સિતારાઓ જે તેમની નાનકડી પણ મજેદાર ભૂમિકાઓ વડે તમને દરેક ઍપિસોડમાં તમને હસવવામાં કોઈ કસર બાકી નહિ રાખે.